La Generalitat Valenciana premia els llibrets de set falles de Sagunt
14 de març 2018

![](/media/xplil11t/76_c_img-20180313-wa0011.jpg)  
  

La Generalitat Valenciana ha premiat els llibrets de set comissions falleres de la Federació Junta Fallera de Sagunt (FJFS) en el concurs que cada any convoca la Conselleria d’Educació. La comissió de la falla El Mocador ha sigut la guanyadora absoluta del concurs i el seu llibret ha aconseguit el primer premi autonòmic. Les sis comissions restants que han aconseguit banderí han sigut la falla La Marina, que ha obtingut el 11é premi; la comissió Teodoro Llorente, que s'ha portat el 25é premi; la falla Plaza Rodrigo, que s'ha alçat amb el 31é; la comissió Eduardo Merello, que ha aconseguit el 40é; la falla Santa Anna, amb el 46é premi; i la comissió Doctor Palos, que ha obtingut el 64é premi.

  

El lliurament de premis es va dur a terme dimarts, 13 de març, en un acte en l'auditori del Palau de les Arts Reina Sofia de la Ciutat de les Arts i les Ciències, on van assistir l'alcalde de Sagunt, Quico Fernández; la delegada de Festes i Cultura Popular, Remei Torrent; així com els regidors Pepe Gil i José Manuel Tarazona. També van estar presents en l'acte les falleres majors de FJFS, Mar Gimeno López i Andrea Escribá Fernández; les seues corts d'honor, representants de FJFS, així com de les falles guanyadores que van pujar a l'escenari de l'auditori del Palau a arreplegar els premis de la mà de la fallera major de València, Rocío Gil, i del conseller d’Educació, Vicent Marzà.

  

La comissió de Sagunt, així com l'Associació Cultural Falla Na Jordana de València guanyadora del mateix premi en l'àmbit de la ciutat de València, rebran un premi en metàl·lic de 4.000 euros concedit pel servei de Política Lingüística de la Conselleria d'Educació en reconeixement a la promoció del valencià en el llibret d'enguany.​

  

![](/media/ur5by5nb/76_c_img-20180313-wa0004.jpg)  
![](/media/c2wjca0p/76_c_img-20180313-wa0005.jpg)  
![](/media/a2dde3ih/76_c_img-20180313-wa0006.jpg)  
![](/media/kdzho04t/76_c_img-20180313-wa0007.jpg)  
![](/media/zdjk1dyh/76_c_img-20180313-wa0008.jpg)  
![](/media/evkp0nh3/76_c_img-20180313-wa0009.jpg)  
![](/media/hlyp0lq5/76_c_img-20180313-wa0010.jpg)  

​​

*   [](http://www.facebook.com/sharer.php?u=https://aytosagunto.es/va/actualitat/la-generalitat-valenciana-premia-els-llibrets-de-set-falles-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-generalitat-valenciana-premia-els-llibrets-de-set-falles-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-generalitat-valenciana-premia-els-llibrets-de-set-falles-de-sagunt/ "Linked In")
*   [](mailto:?body=https://aytosagunto.es/va/actualitat/la-generalitat-valenciana-premia-els-llibrets-de-set-falles-de-sagunt/)